CONVOCATORIA DE PROVISIÓN DO POSTO DE TRABALLO DE DIRECTOR/A DO CENTRO PRÍNCIPE FELIPE
ADMINISTRACIÓN LOCAL — Provincial — Deputación Provincial (Persoal, oposicións, 16/10/2019)

O deputado, en virtude das competencias delegadas da Presidencia en materia de persoal, dita a seguinte “Na Relación de postos de traballo de persoal directivo da Deputación Provincial de Pontevedra, incluída nos orzamentos do exercicio 2019, figura vacante o posto de director/a do Centro Príncipe Felipe, como persoal directivo profesional con rango de alto cargo. A proposta da deputada delegada do Centro Príncipe Felipe, considerando os informes de Recursos Humanos, Intervención e Secretaría Xeral, de conformidade co establecido no artigo 33 e seguintes da Lei 2/2015 de 29 de abril, de emprego público de Galicia, artigo 13 do Real decreto lexislativo 5/2015 de 30 de outubro, polo que se aproba o texto refundido da Lei do Estatuto básico do empregado público, artigo 32 bis da lei 5/1985, reguladora das bases de réxime local, introducido polo número doce do artigo primeiro da Lei 27/2013, de 27 de decembro, de racionalización e sustentabilidade da Administración local, artigo 51 e seguintes do Real decreto 364/1995, de 10 de marzo, polo que se aproba o Regulamento xeral de ingreso do persoal, RESOLVO aprobar a convocatoria de provisión do posto de traballo de director/a do Centro Príncipe Felipe, que se rexerá polas seguintes: Esta convocatoria ten por obxecto cubrir un posto de traballo de carácter directivo con rango de alto cargo e cuxas características se especifican a continuación: Segundo se establece na relación de postos de traballo de persoal directivo a provisión do referido posto está reservada a persoal funcionario e laboral das administracións públicas. Ademais das funcións que lle corresponden ao persoal directivo, recollidas no Regulamento orgánico da Deputación Provincial, aprobado polo Pleno da Corporación provincial na sesión do 30 de setembro de 2016 (BOPPO nº 200 do 19/10/2016), a dirección do Centro Príncipe Felipe ten a máxima xerarquía no ámbito da institución, exercendo funcións organizativas, disciplinarias, de inspección, supervisión e calquera outra que se derive do cargo de primeira xefatura e da supremacía xerárquica, a través de instrucións, ordes de servizo e notificacións internas e incluso verbais. As persoas interesadas en participar neste proceso selectivo deberán reunir os seguintes requisitos: a) Ter a nacionalidade española, sen prexuízo do disposto no artigo 57 do Real decreto lexislativo 5/2015, do 30 de outubro, pola que se aproba o texto refundido da Lei do Estatuto básico do empregado público, respecto do acceso ao emprego público de nacionais doutros estados. b) Ter cumpridos os dezaseis anos de idade e non exceder a idade máxima de xubilación forzosa. c) Posuír a capacidade funcional para o desempeño das tarefas habituais do posto ao que aspira, non padecer enfermidade nin estar afectado por ningunha limitación física ou psíquica incompatible co desempeño das correspondentes funcións. d) Non estar separado/a mediante expediente disciplinario do servizo de calquera Administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionariado do que estivese separado ou inhabilitado. No caso de ser nacional doutro estado, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Ter a condición de funcionario/a de carreira ou laboral das administracións públicas do grupo A1 e posuír o título de licenciatura ou grao en Pedagoxía, Psicoloxía, Psicopedagoxía, Educación Social, Mestre ou calquera outra disciplina análoga relacionada coa Educación ou ben ter unha experiencia profesional acreditada de exercicio profesional na mesma área funcional de cinco anos nas administracións públicas coa categoría correspondente á titulación requirida de Licenciatura ou Grao. Todos os requisitos esixidos no apartado anterior deberán telos as persoas aspirantes o día no que remate o prazo para presentar as solicitudes e conservalos, polo menos, ata a data do seu nomeamento.3.1. Recibidas as solicitudes de participación e a documentación achegada trasladaránselles ao órgano técnico de valoración da idoneidade das persoas aspirantes.3.2. O órgano técnico estará composto polos seguintes membros: 3.3. A función do órgano técnico consistirá na elaboración dun informe relativo ao cumprimento por parte das persoas aspirantes dos requisitos esixidos para desempeñaren o posto ao que optan, que se lle remitirá a deputada delegada de centros educativos xunto coas instancias e a documentación presentada, con identificación individualizada daqueles aspirantes que reúnan os requisitos de idoneidade esixidos na presente convocatoria.3.4. A deputada delegada de centros educativos proporalle o nomeamento ao órgano competente, a favor dalgunha das persoas candidatas que considerou idóneas o órgano técnico. Esta proposta deberá argumentar a elección efectuada en atención aos méritos alegados polas persoas aspirantes, dándoselles prioridade a aquelas que garden relación directa coa materia e as facultades do posto que se convoca.3.5. Co obxecto de dar maiores garantías ao procedemento de cobertura a deputada delegada de centros educativos, en función do desenvolvemento do proceso, das solicitudes presentadas e atendendo aos criterios de designación, resérvase expresamente a posibilidade de concertar entrevistas coas persoas aspirantes consideradas idóneas polo órgano técnico para a exposición do proxecto e ata un máximo de catro.3.6. Á vista da correspondente proposta o deputado delegado en materia de persoal procederá á súa designación ou, de ser o caso, a declaración do posto deserto.4.1. A selección levarase a cabo en atención aos principios de mérito e capacidade e a criterios de idoneidade, competencia profesional e experiencia.4.2. Para acreditar a idoneidade teranse en conta os seguintes méritos: a) Posuír a capacidade funcional para o desempeño do posto por ter exercido funcións de dirección, xerencia ou coordinación en Centros asistenciais públicos de acollemento residencial, preferentemente de menores, durante un período mínimo de tres anos. b) Acreditar amplos coñecementos na xestión de centros de menores de similares características c) Acreditar coñecementos e experiencia no desempeño de postos de grupo superior da mesma área funcional d) Acreditar experiencia no desempeño de postos de responsabilidade de nivel superior no ámbit o educativo e) Acreditar experiencia na dirección e coordinación de equipos de traballo multidisciplinares, ter habilidades comunicativas e de planificación. f) Acreditar formación e capacitación relacionada coa área funcional do posto convocado. g) Acreditar o coñecemento do idioma galego falado e escrito 4.3. Para efectuar a selección teranse en conta o curriculum, os méritos acreditados e a elaboración dun proxecto de dirección e organización do Centro Príncipe Felipe no que se expoñan as principais liñas de actuación que levará a cabo de resultar designado ou designada. Este proxecto deberá presentarse da seguinte forma: O Proxecto tamén poderá presentarse en forma alternativa en soporte informático, en CD ou DVD, por duplicado, en formato PDF non editable, asinado electronicamente. As persoas aspirantes deberán presentar unha declaración complementaria na que indiquen que parte do proxecto e os datos son, ao seu parecer, constitutivos de ser considerados confidenciais. Esta circunstancia deberá, ademais, reflectirse claramente (á marxe ou de calquera outra forma) no propio documento sinalado como tal, sen que poida darse tal carácter a toda a documentación que se presente. De non achegarse esta declaración considerarase que ningún documento ou dato posúe este carácter. Para a elaboración deste proxecto as persoas interesadas poderán obter información na páxina web da Deputación e na relación de postos de traballo adscritos a ese Centro publicada no BOPPO do 02/01/2019.4.4. Na valoración do curriculum teranse en conta: a) Os coñecementos académicos adquiridos b) A formación técnica especializada en centros asistenciais de acollemento residencial c) A experiencia profesional en atención á natureza, complexidade e nivel responsabilidade dos postos desempeñados, sempre que garde relación co contido e as funcións do posto convocado (características do centro, orzamento, persoal, nº de internos, preferentemente en centros de menores, etc.). d) O pro xecto de dirección e organización do Centro Príncipe Felipe.5.1. As persoas interesadas en participar neste procedemento selectivo deberán presentar no Rexistro da Deputación Provincial de Pontevedra o modelo de solicitude, xunto coa seguinte documentación: a) DNI ou documento que acredite a nacionalidade. b) Fotocopia dos títulos académicos e curriculum vitae no que consten os coñecementos específicos, formación, experiencia profesional e demais méritos relacionados co posto de traballo convocado. c) Proxecto de dirección e organización do Centro Príncipe Felipe. Igualmente, poderá presentarse a solicitude e demais documentos segundo o modo establecido no artigo 16 da Lei 39/2015, de 1 de outubro, de procedemento administrativo común das administracións públicas. O modelo de solicitude pódese descargar na páxina web da Deputación.5.2. Para acreditar os servizos prestados na Administración pública poderá achegarse a correspondente certificación expedida polo organismo correspondente ou copia compulsada. No caso de ter que acreditar servizos prestados na empresa privada deberá presentarse un certificado da vida laboral expedido polo Instituto Nacional da Seguridade Social, contratos de traballo e informe ou certificado onde consten as tarefas realizadas. No caso de servizos prestados por conta propia deberá achegarse a documentación acreditativa da alta en Actividades Económicas e no réxime especial de Traballadores autónomos o Mutualidade correspondente.5.3. A xustificación documental realizarase mediante fotocopias co texto: “é copia do orixinal”, subscrito pola persoa solicitante, que se responsabiliza da súa veracidade, sen prexuízo de que a persoa seleccionada deba presentar os orixinais para o seu cotexo antes do seu nomeamento. Os méritos alegados e non probados segundo se indica no parágrafo anterior non se terán en conta.5.4. PRAZO DE PRESENTACIÓN: O prazo de presentación é de 15 días hábiles, contados a partir do seguinte a aquel en que se publique o anuncio da convocatoria no BOPPO.6.1. O deputado delegado en materia de persoal ditará Resolución de nomeamento da persoa designada no prazo máximo dun mes, contado dende a finalización do prazo de presentación das solicitudes.6.2. A Resolución farase pública no taboleiro de anuncios, na páxina web da Deputación de Pontevedra e no BOPPO.6.3. A persoa proposta disporá dun prazo de 3 días hábiles, a contar dende o seguinte a aquel en que se faga pública a Resolución, para presentar no Servizo de Recursos Humanos e Formación a seguinte documentación e tomar posesión do cargo: a) Certificación de nacemento expedida no Rexistro civil correspondente b) Fotocopia debidamente compulsada do título académico esixido para o ingreso c) Certificado médico, sen prexuízo dun posterior recoñecemento d) Declaración xurada de non estar a persoa separada do servizo das administracións públicas nin estar incursa nalgunha das causas de incapacidade ou incompatibilidade determinadas na lexislación vixente e) Número da Seguridade Social f) Certificado do número de conta bancaria 6.4. Se dentro do prazo indicado, e salvo os casos de forza maior, non presentase a documentación requirida ou non reunise os requisitos esixidos, a persoa candidata proposto non poderá ser nomeada ou contratada.6.5. No caso de que a persoa candidata seleccionada fose funcionaria de carreira en servizo activo, de acordo co establecido no artigo 87 c) do Real decreto lexislativo 5/2015, de 30 de outubro, polo que se aproba o Texto Refundido da Lei do Estatuto básico do empregado público e artigo 167 d) da Lei 2/2015, de 30 de abril, do emprego público de Galicia, pasará á situación administrativa de servizos especiais na Administración de orixe polo desempeño dun posto de traballo asimilado no seu rango administrativo a altos cargos.6.6. No caso de que o persoa candidata seleccionada sexa persoal laboral fixo estarase ao disposto na lexislación laboral e ao convenio colectivo de aplicación da Administración de orixe.6.7. O cesamento neste posto directivo poderase producir por causas obxectivas vinculadas a unha avaliación negativa do desempeño, á perda da confianza ou a graves e continuadas dificultades de integración no equipo directivo, apreciadas pola deputada delegada de centros educativos, do que dependa directamente ou por quen a substitúa de producirse un cambio na estrutura organizativa. Ao persoal removido recoñeceránselle análogas garantías ás previstas nesta lei para o persoal funcionario que cesa en postos de traballo provistos polo procedemento de libre designación, de ostentar esta condición. No caso de que o directivo teña contrato laboral de alta dirección, aplicaránselle as regras específicas para a extinción deste tipo de contrato.6.8. A persoa directiva estará suxeita á avaliación periódica segundo os criterios de eficacia e eficiencia, responsabilidade pola súa xestión e control de resultados con relación aos obxectivos que se lle fosen fixados. O resultado desta avaliación determinará: a) A continuidade no posto que desempeñe b) A contía da parte variable da retribución 6.9. O persoal directivo queda suxeito ao réxime disciplinario previsto para o persoal funcionario.6.10. O persoal directivo estará sometido á normativa de incompatibilidades do persoal ao servizo das administracións públicas e noutras normas estatais ou autonómicas que resulten de aplicación.6.11. Ademais, tal e como sinala a disposición adicional decimo quinta da Lei de bases de réxime local, respecto ás incompatibilidades e declaracións de actividades e bens dos directivos locais, o réxime establecido no artigo 75.7 desta Lei será de aplicación ao persoal directivo local que, conforme ao previsto no artigo 5.2 da Disposición adicional segunda do R. d. l.5/2015, de 29 de outubro, polo que se aproba o TREBEP, desempeñen nas Entidades locais postos que fosen provistos mediante libre designación en atención ao carácter directivo das súas funcións ou á especial responsabilidade que asuman. O exercicio do cargo queda sometido á observancia dos seguintes principios: a) Interese xeral: servirán con obxectividade os intereses xerais. b) Integridade: actuarán coa debida dilixencia e sen incorrer en risco de conflitos de intereses. c) Obxectividade: adoptarán as súas decisións á marxe de calquera factor que exprese posicións persoais, familiares, corporativas, ou calquera outra que poida estar en colisión con este principio. d) Transparencia e responsabilidade: adoptarán as súas decisións de xeito transparente e serán responsables das consecuencias derivadas da súa adopción. e) Austeridade: xestionarán os recursos públicos con eficiencia e racionalización ao gasto. Contra a presente convocatoria e as súas bases, que esgotan a vía administrativa, poderá interpoñerse recurso contencioso administrativo ante o Xulgado do Contencioso Administrativo no prazo de dous meses, contados a partir do día seguinte ao da súa publicación, de conformidade co artigo 46 da Lei 29/1998 de 13 de xullo, reguladora da xurisdición contencioso-administrativa, e con carácter previo, un recurso potestativo de reposición ante o mesmo órgano que o ditou, no prazo dun mes, contado a partir do día seguinte ao da súa notificación, ou calquera outro recurso que estime procedente (artigos 123 e 124 da Lei 39/2015, de 1 de outubro). A bases desta convocatoria publicarase no Boletín Oficial da Provincia, no taboleiro de anuncios e na páxina web da Deputación Provincial de Pontevedra.” O que lle comunico para o seu coñecemento, cumprimento e demais efectos. Pontevedra, 14 de outubro de 2019.—O deputado delegado.—O secretario.